**Zaključci sa 4. sjednice NVa- 29.11.2024.**

**Dnevni red:**

1. Usvajanje zapisnika s 3. sjednice Nastavničkog vijeća održane 25. listopada 2024. godine,

2. Pedagoške mjere,

4. Molbe učenika,

5. Razno.

**Točka 1)**

Otvara se rasprava glede teksta zapisnika 3. sjednice Nastavničkog vijeća održane 25. listopada 2024. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

**Točka 2)**

Ravnateljica moli razrednike da predlože pedagoške mjeru opomene pred isključenje.

1.1 razred

K.M. – pedagoška mjera se predlaže zbog fizičkog napada na učenicu R.K. iz 1.1 razreda

1.2 razred

E.A. – pedagoška mjera se predlaže zbog teškog neprimjerenog ponašanja (vrijeđanje i fizički napad na učenicu).

K.F.K. – pedagoška mjera se predlaže zbog teškog neprimjerenog ponašanja (vrijeđanje i fizički napad na učenicu).

E.S. – pedagoška mjera se predlaže zbog velikog broja neopravdanih sati (254)

3.3 razred

N.S. pedagoška mjera je izrečena zbog unošenja narkotika na sat.

Članovi Nastavničkog vijeća jednoglasno izglasavaju pedagoške mjere opomene pred isključenje

**Točka 3)**

Majka učenika N.N., koji trenutno pohađa prvi razred Pomorske škole Bakar, upućuje zamolbu za prelazak u prvi razred Ugostiteljske škole Opatija za smjer turističko – hotelijerski komercijalist. Majka kao glavni razlog preseljenja navodi sustavno maltretiranje vršnjaka te moli da se molba za prelazak uvaži. Molba učenika se jednoglasno prihvaća te se učenik upisuje u 1.1 razred s početkom od 02. prosinca 2024.

Majka učenika F.A. upućuje zamolbu Nastavničkom vijeću za prelazak iz Tehničke škole Rijeka, smjer Tehničar za mehatroniku u Ugostiteljsku školu Opatija za smjer tehničar/ka posluživanja. Molba učenika se jednoglasno prihvaća te se učenik upisuje u 1.5 razred s početkom od 02. prosinca 2024.

Majka učenika J.C. upućuje zamolbu za prelazak učenika iz Građevinske tehničke škole Rijeka u Ugostiteljsku školu Opatija, smjer tehničar/ka posluživanja. Majka kao razlog navodi da se učenik ne vidi u zanimanju koje je upisao. Molba učenika se jednoglasno prihvaća te se učenik upisuje u 1.5 razred s početkom od 02. prosinca 2024.

Učenici 3.2, 3.3 i 3.4 razreda uputili su suglasnost Nastavničkom vijeću za održavanje maturalne zabave u restoranu Ljubas u travnju 2025. godine, a 4.1 razred za održavanje maturalne zabave 14. ožujka u restoranu Kvarner u Lovranu.

Nastavničko vijeće jednoglasno daje suglasnost za održavanje maturalnih zabava.

**Točka 4)**

Ravnateljica obavještava Nastavničko vijeće da će božićni domjenak biti u četvrtak,19.prosinca 2024. godine u 19.30 sati u restoranu „Trsatica“.

Ravnateljica informira Nastavničko vijeće da je 20. prosinca završetak 1. polugodišta. Sjednice razrednih vijeća i Nastavničkog vijeća održat će se nakon nastave. Posljednja sjednica Nastavničkog vijeća ove kalendarske godine održat će se 23. prosinca.

Ravnateljica moli nastavnike koji imaju zadnje satove da nakon izlaska iz razreda provjere da su svijetla zagašena i prozori zatvoreni.

Vjeroučitelj M.R. informira Nastavničko vijeće o humanitarnom programu Caritasa „Za 1000 radosti“ te moli za solidarnost.

Profesorica Lj.V. obavještava Nastavničko vijeće da se u četvrtak, 05. prosinca, održati projekt Večer matematike te poziva sve zainteresirane da se pridruže učenicima u videokonferencijskoj sali s početkom u 18.00 sati.